Op die regte plek saam met die HERE - Suider Kruis
Home » Op die regte plek saam met die HERE
Op die regte plek saam met die HERE
Posted on 15 September 2020 11 September 2020 by Pastoor Nico Visagie
Hoe baie keer gebeur dit dat ons nie op die regte plek met die HERE is nie? Ons het almal ons swakhede… Ons almal het 'n spesifieke sonde waarmee ons gereeld struikel. Sommige s'n is woede, ander s'n weer die lus om te koop en so gaan dit aan.
Hierdie swakpunte is soos monsters. Hoe meer jy hulle voer, hoe meer wil hulle hê en daar is net geen einde aan dit wat hulle volgende wil hê nie. As jy daardie monster geen kos voer nie, gaan dit dood, maar om dit reg te kry is nie altyd so maklik nie en baie keer gee ons in.
Sonder dat ons dit besef maak deure oop na 'n demoniese wêreld en ons aksies het gevolge. Dis nie hoe die Bruid van die HERE moet optree nie. Sonde is ernstig, maak nie saak in watter vorm dit na ons kom nie. Daar is nie iets soos 'n groot en 'n klein sonde voor die HERE nie.
So beland ons op 'n syspoor wat ons wegvat van die HERE af. Dan moet die HERE tot die uiterstes gaan om ons weer op die regte pad te kry en dit sluit in om satan toe te laat om ons te sif sodat ons die nutteloosheid van ons besluite kan sien.
Partykeer is ons self geregtig en dink ons weet beter as die HERE. Dan wil ons soos Job sê: "Rein is ek, sonder oortreding; suiwer is ek, en daar is geen skuld by my nie." (Job 33:9) Hierdie is in aksie en glad nie die regte plek om te wees met die HERE aan jou sy nie.
Selfs al is jou gebede diep, sal jy afgeskakel voel in die teenwoordigheid van die HERE. Daar is dan net een uitweg en dit is om vergifnis te gaan vra op jou knieë. Dis die enigste manier om uit te vind wat jy verkeerd gedoen het.
Om effektief te wees in gebed beteken dat jy skoon moet wees voor die HERE. As jy dan, terwyl jy op jou knieë is, vir die Heilige Gees vra om aan jou te wys waar jy verkeerd gegaan het, dan gaan jy baie dinge sien. Alles gaan nie altyd mooi wees nie: oordeel, disrespek, selfbevrediging, onvergewensgesindheid, trots en gierigheid. Hierdie is demone wat besit neem van jou en dis baie maklik om hulle oor te dra na iemand anders, partykeer sonder dat jy eers daarvan bewus is. Dit maak 'n mens onrein aan die binnekant, selfs al lyk die buitekant hoe mooi. Dis waarom jy afgesluit voel van die HERE as jy bid. Jy bid na 'n HERE sonder sonde terwyl jy self onrein is. Verstaan julle?
As jy die HERE aanbid, maar jy het ook 'n begeerte na wêreldse dinge, dan is dit verkeerd! Dis dieselfde as egbreek pleeg as jy getroud is. Dis dan wanneer die HERE vir ons sê: "Hierdie volk nader My met hulle mond en eer My met die lippe, maar hulle hart is ver van My af." (Mattheus 15:8) Ons moet die HERE s'n wees en syne alleen, want Hy is 'n jaloerse God! Hy wil ons nie met die wêreld deel nie.
Die HERE weet ons is swak. As dit gebeur dat jy op 'n syspoor beland; moet dan nie skaam wees nie. Gaan op jou knieë en vra die HERE om vergifnis. Hy ken jou beter as wat jy jouself ken en Hy staan gereed om jou te vergewe.
Niks in die HEMEL is so giftig soos trots nie. Dis waarom die HERE toe laat dat satan ons sif sodat ons nederig moet bly en trots geen plek het om in te kan kom nie. Verstaan julle?
Die HERE vra dat ons die stof van die wêreld moet afskud en terug moet kom na Sy ope arms toe. In hierdie wêreld sal ons altyd struikel in die vlees en wêreldse begeerte, maar weet dat die HERE beide oorkom het vir ons. As ons getrou is en nederig bly, sal die HERE ons verlos.